
  CONSILIUL JUDEŢEAN       

HOTĂRÂRE

privind prima rectificare a bugetului local al Consiliului Judeţean Bistriţa-Năsăud pe anul 2015 şi a bugetului instituțiilor publice și activităților finanţate integral sau parţial din venituri proprii şi subvenţii pe anul 2015
Consiliul Judeţean Bistriţa-Năsăud, întrunit în şedinţă extraordinară, în prezenţa preşedintelui şi a 26 consilieri judeţeni;

Având în vedere:

- expunerea de motive nr. IX/4268 din 13.03.2015 a Preşedintelui Consiliului Judeţean Bistriţa-Năsăud;

- raportul nr. IIA/4272 din 13.03.2015 al Direcţiei economice din cadrul Consiliului Judeţean Bistriţa-Năsăud;

- adresa nr. 1323-1325 din 09.03.2015 a Direcţiei de Sănătate Publică a judeţului Bistriţa-Năsăud, înregistrată la Consiliul Judeţean Bistriţa-Năsăud cu nr. II/4040 din 10.03.2015;
- adresa nr. 252/15.01.2015 a Spitalului Judeţean de Urgenţă Bistriţa, înregistrată la Consiliul Judeţean Bistriţa-Năsăud cu nr. II/709 din 15.01.2015 privind fundamentarea obiectivului de investiţii “Extindere prin supraetajare pavilion P+2 şi transformare în P+4 în vederea construirii unui bloc operator centralizat şi spaţii medicale – faza 2”;
- prevederile art. 2, alin. (1) pct. 47, art. 19 din Legea nr. 273/2006 privind finanţele publice locale, cu modificările şi completările ulterioare; 

- prevederile Hotărârii Consiliului Judeţean Bistriţa-Năsăud nr. 17/10.02.2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018;
În temeiul prevederilor art. 91 alin. (3) lit. a), art. 97, art. 98 şi art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE: 
Art.1. (1) Se majorează veniturile bugetului local al Consiliului Judeţean Bistriţa-Năsăud pe anul 2015 și a estimărilor pe anii 2016-2018 cu suma de 5.000 mii lei pe următoarele coduri de venituri:

- 42.02.16.03 „Subvenţii de la bugetul de stat către bugetele locale pentru finanţarea altor investiţii în sănătate” cu suma de 2270 mii lei;

- 42.02.18.03 „Subvenţii din veniturile proprii ale Ministerului Sănătăţii către bugetele locale pentru finanţarea altor investiţii în sănătate” cu suma de 2730 mii lei.



(2) Se majorează cheltuielile bugetare la capitolul 66.02.06.01 „Spitale generale’’, la secţiunea de dezvoltare,  Titlul VI „Transferuri între unităţi ale administraţiei publice”, alin. 51.02.12 „Transferuri pentru finanţarea investiţiilor la spitale’’ cu suma de 5.000 mii lei.
Art.2. (1) Se majorează veniturile bugetului instituțiilor publice și activităților finanţate integral sau parţial din venituri proprii şi subvenţii pe anul 2015 și a estimărilor pe anii 2016-2018 cu suma de 5.000 mii lei pe următoarele coduri de venituri:

- 43.10.16.03 “Subvenţii din bugetul de stat către bugetele locale pentru finanţarea altor investiţii în sănătate” cu suma de 2270 mii lei;

- 43.10.17.03 „Subvenţii din veniturile proprii ale Ministerului Sănătăţii către bugetele locale finanţarea altor investiţii în sănătate” cu suma de 2730 mii lei.


(2) Se majorează cheltuielile bugetare la capitolul 66.10.06.01 „Spitale generale’’, la secţiunea de dezvoltare, Titlul XII „Active nefinanciare”, alin. 71.01.01 „Construcţii’’ cu suma de 5.000 mii lei, pentru obiectivul de investiții în continuare “Extindere prin supraetajarea pavilionului P+2 şi transformare în P+4 în vederea construirii unui bloc operator centralizat şi spaţii medicale”.
Art.3. Prezenta hotărâre a fost adoptată cu un număr de 25 voturi “pentru”.

Art.4. Prezenta  hotărâre  se va publica în Monitorul Oficial al judeţului Bistriţa-Năsăud.
Art.5. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 
Art.6. Prezenta hotărâre se comunică de către Serviciul administraţie şi relaţii publice cu:
- Direcţia economică;
- Administraţia Judeţeană a Finanţelor Publice Bistriţa-Năsăud;
- Spitalul Judeţean de Urgenţă Bistriţa;
- Instituţia Prefectului judeţul Bistriţa-Năsăud.

